medieval-data/medieval-latin-ner-HOME-Alcar huggingface dataset:
| DE APPROBATIONE DECIME DE UNRENUILLA | Uenerendo patri et domino A . ' Dei gratia Laudunensi episcopo , Rogerus decanus de Gunicurte salutem in uero salutari . Discretioni uestre notum facio quod Giletus , Gerardus et Guido , fratres , Martha uxor Gileti et Ida Gerardi uxor , in presentia nostra constituti laudauerunt et approbauerunt uenditionem quam Gilo et Gerardus fecerunt super decima quam habebant apud Unreuillam , tam in maiori quam in minori , sub precio uiginti quinque librarum remensium , domno Roberto , presbytero de Bussiolo sub fidei religione se obligantes quod in predicta decima nichil de cetero reclamabunt , uel facient reclamari et quicquid in ea iuris habebant spontanee quittum clamauerunt . Promittentes quod aduersus omnes qui aliquid iuris in ea forte reclamare uoluerint legittimam portabunt garandiam . In cuius rei testimonium , presentes litteras sigillo nostro roborari dignum duximus . Actum anno Domini M ° CC ° XXIIII ° , mense iunio .
| DE ECCLESIA DONNI MARTINI | Notum sit omnibus , tam presentibus quam futuris , Odonem de Torceio tenere , in uita sua , ecclesiam Donni Martini de manu abbatis Sancti Nichasii sub trecensu et recognitione XII denariorum quos tamen idem abbas ei condonauit pro minuta decima de labore et nutrimento monachorum suorum in eadem parrochia manentium . Sed ne cuiusquam peruersitas XII denariorum sublata recognitione quandoque licet iniuste uellet asserere parrochiam nullatenus ad Beatum Nichasium pertinere sollicite curatum est ut idem Odo custumias ipsius ecclesie quas debet in synodo priori predictorum fratrum in eadem parrochia manentium per singulos annos ante synodum daret et idem frater eas ministris episcopi et archidiaconi , loco abbatis ad iuris et possessionis Beati Nichasii recognitionem persolueret . Quod ut esset firmius subscripsimus testes : Signum Stephani , S . Odonis , S . Raineri , S . Guidonis archidiaconorum ; S . Ioffridi , S . Stephani diaconorum . Actum Cathalauni , anno incarnati Uerbi millesimo C ° XXX ° III ° ; indictione IIIa ; epacta Ia ; concurrente U ° cum bissexto ; pontificatus domini nostri G . E anno 1 ° . Galterus , cancellarius , scripsit et subscripsit .
| DE AUGMENTATIONE CAMERARIE | Symon , permissione diuina Sancti Nichasii Remensis abbas humilis , omnibus presentes litteras inspecturis , salutem in eo qui est salus omnium . Nouerit uniuersitas uestra quod nos considerantes et attendentes quos redditus camerarie ecclesie nostre non sufficiebant ad ipsam augmentauimus eam et addidimus et apposuimus eidem domum nostram de Roueroi cum appendiciis suis , decimam de Mula quinque sextarios frumenti et U solidos quos habemus apud Coupel , domum nostram de Ceris cum appendiciis suis , excepta decima maiori , X solidos et X quartelos auene quos habemus apud Cuisi ' ; preterea cum dicte camerarie esset assignata minuta decima de Boconuile cum censibus et quibusdam minutis redditibus nos loco predictorum minute decime censuum et redituum assignauimus eidem XIII sextarios frumenti quos habemus apud Bodillum subter Germaniam et minutam decimam de Sarmiers , excepta minuta decima feni et uini eiusdem loci . Consideramus etiam quod redditus infirmarie ecclesie nostre non sufficiebant ad eam , addidimus et apposuimus eidem quinquaginta duos sextarios bladi apud Repont percipiendos uidelicet quartam partem frumenti et aliam quartam partem siliginis et medietatem auene in quibus abbatia de Morimont nobis tenetur ; maiorem decimam et minorem de Boconuille et domum et terras arabiles eidem loci cum appendiciis eiusdem ; item apud Singleium XXXII sextarios auene , XXXII gallinas et medietatem furni eiusdem loci que acquisiuimus contra comitem Registestensem diebus nostris item XU libras remenses singulis annis eidem infirmarie a domo nostra de Sanzelis persoluendas et hec omnia fecimus de uoluntate et assensu conuentus nostri . In cuius rei testimonium et munimen , presentes litteras sigillo nostro et sigillo conuentus nostri fecimus communiri . Actum anno Domini M ° CC ° XL ° , mense maio .
| DE PACE INTER NOS ET DE NOUIACO | B . Sancti Thimotei canonicus , magistri W . et R . Sanctorum Thimotei et Martini plebani Remenses ecclesie Sancti Nichasii Remensis a domino R . , tituli Sancti Stephani in Monte Celio , presbytero cardinali apostolice sedis legato , iudices delegati omnibus presens scriptum inspecturis in Domino salutem . Nouerit uniuersitas uestra quod cum questio uerteretur inter ecclesiam Sancti Nichasii ex una parte et Henricum de Nouiaco , Herbertum Rosellum et Gunbertum de Retest ex alia super quodam feodo quem dictus H . I ecclesie nominate uendiderat et de quitantia eiusdem feodi prefatos uiros Herbertum et Gunbertum plegios instituerat aut UII libras remensis monete H . I de Nouiaco uel memorati plegii ecclesie Sancti Nichasii reddere tenerentur si feodum facere quitum clamari non possent ; post multas altercationes pacem inter se amicabiliter fecerunt , tali tamen conditione : quod H . I de Nouiaco et predicti plegii usque ad XU dies post festum sancti Iohannis Baptiste , aut feodum quitari fecerint , aut UII libras ecclesie Sancti Nichasii usque prefixum terminum reddent ; ad hoc obseruandum bona fide et fidei interposita cautione sese obligantes ; preterea nos plenariam de assensu partium retinuimus iuridictionem cogendi illos per censuram ecclesiasticam qui huic compositioni contraire attemptauerint . In cuius rei testimonium , presentes litteras conscribi et sigillorum nostrorum appensione fecimus communiri . Actum anno Uerbi incarnati M ° CC ° IIII ° decimo , mense ianuario .
| DE UINEIS APUD HERMONDI UILLAM | Magister Lucas de Giffo , officialis domni Gometii archidiaconi Remensis , omnibus ad quos littere iste peruenerint in Domino salutem . Nouerint uniuersi quod domnus Lietaudus , presbyter de Buissuello , compos mentis sue existens , in presentia curie constitutus dedit et concessit ecclesie Sancti Nichasii Remensis ad opus pitantiarum donatione inter uiuos et pro remedio anime sue et domini sui uiri uenerabilis quondam Hugonis de Sarquex Remensis archidiaconi , omnes uineas suas quas habebat et possidebat apud Hermondi Uillam et in territorio eiusdem quas acquisierat , ut dicebat , in quatuor petias . In cuius rei testimonium , presentes litteras sigillo curie domini mei feci communiri . Actum anno Domini M ° CC ° XL ° UI ° , mense martio .
| DE DUABUS PETIIS TERRE SITE IN TERRITORIO DE AUAUS | Magister Lucas de Giffo , officialis domni Gometii archidiaconi Remensis , uniuersis presentes litteras uisuris in Domino salutem . Nouerint uniuersi quod domnus Thomas , presbyter de Uieu iuxta Ecreium compos mentis sue existens in presentia curie constitutus dedit et concessit , post decessum eius , ecclesie Sancti Nichasii Remensis pro remedio anime sue , duas petias terre sitas in territorio d'Auaus quas acquisierat , ut dicebat , ab Oudino Alutario et Girardo piscatore , promittens dictus presbyter in uerbo ueritatis quod contra dictam collationem non ueniet in futurum sed eam inuiolabiliter obseruabit . In cuius rei testimonium , presentes litteras sigillo curie domini mei feci communiri . Actum anno Domini M ° CC ° XL ° UI ° , mense maio .
| CONTRA SERUIENTES DE ECREIO | Magister Garinus de Beeloy , officialis domni H . L de Sarquex Remensis archidiaconi , omnibus presentes litteras inspecturis in Domino salutem . Nouerint uniuersi quod cum conuentus Sancti Nichasii Remensis coram me in curia domini mei seruientes de Ecreio , uidelicet Radulphum Bouche , Rennisetum , Tansardum , Robertum Ruffum et Symonem Rouge Brese traxisset in causam petitionem suam contra eos edidit in hunc modum dicit conuentus Sancti Nichasii Remensis contra Radulphum Bouche , Rennisetum , Tansardum , Robertum Ruffum et Symonem Rouge Brese , seruientes de Ecreio quod ipsi minus iuste et in preiudicium iuris ipsius ecclesie , in uillis de Houdilicurte et de Manilio que sunt ipsius ecclesie , perceperunt annuatim in qualibet domo ipsarum uillarum quartellum bladi usque ad ualorem XLa librarum parisiensium et adhuc percipere nituntur , unde petit dicta ecclesia ipsos compelli ad restituendam sibi pecuniam predictam et inhiberi eis ne decetero in predictis uillis attemptare presumant maxime cum si dominus Albricus de Buissiaco quondam summus dominus de Ecreio uel famuli sui aliquid haberent in messe siue blado predicto totum quittauit ecclesie Sancti Nichasii et eidem in elemosinam liberaliter concessit et super hoc littere fuerunt confacte . Hec petit , saluo iure , addendi uel minuendi , mutandi , corrigendi si necesse fuerit , lite igitur super premissis coram me legittime contestata iuramento de calumpnia prestito concessionibus partium diligenter auditis productis hinc inde testibus et receptis et diligenter examinatis instrumentis etiam ex parte dicte ecclesie ad fundendam intentionem suam in modo probationis productis et etiam publicatis die assignata hinc inde ad dicendum intestes et dicta et etiam dictis seruientibus de Ecreio ad dicendum contra dicti conuentus , die etiam assignata pluries ad diffiniendum parte seruientum de Ecreio ad hoc pluries euocata per contumaciam absente nec sufficienter comparente , ultimo die assignata Remis ad audiendum iudicium , uidelicet feria secunda post festum sancti Nicholai , sine expectatione diei sequentis et continuata ad crastinum apud sanctum Theodericum parte dictorum seruientum de Ecreio nichilominus per contumaciam absente habito bonorum et in iure paritorum consilio iuris ordine in omnibus obseruato per diffinitam sententiam dictos seruientes de Ecreio condempno et inhibeo ne de cetero in uillis predictis percipiant uel percipere presumant dictum bladum superius nominatum ipsos nichilominus condempnans ad reddendum dicto conuentui XLa solidos M parisienses pro eo quod iidem seruientes de Ecreio bladum predictum indebite et minusiuste in dictis uillis de Hondilicurte et de Maisnilio perceperunt , questione expensarum in hac lite factarum predicto conuentui contra eosdem seruientes de Ecreio reseruata . Actum anno Domini M ° CC ° XXX ° IIII ° , mense decembri , die martis proxima post festum beati Nicholai .
| APPROBATIO PARTIS DECIME DE POLECURT QUAM DOMINUS WILLERMUS DE SELES UENDIDIT | Magister Petrus de Uicenobrio , officialis domni H . N de Sarquex Remensis archidiaconi , omnibus presentes litteras inspecturis in Domino salutem . Nouerint uniuersi quod dominus Gerardus de Ecreio , miles , coram me laudauit et approbauit uenditionem quam dominus Willermus de Seles , miles et eius uxor fecisse dicuntur ecclesie Sancti Nichasii Remensis de parte quam habebant in decima de Polecurte , tam grossa quam minuta et eandem penitus quitauit . Datum anno Domini M ° CC ° XL ° III ° , mense iulio .
| DE UINEIS DE SACHEIO CONCESSIS ABBATI | Symon , Dei permissione abbas Sancti Nichasii Remensis , uniuersis presentem paginam inspecturis , eternam salutem et orationes in Christo . Uniuersati uestre significamus quod conuentus ecclesie Beati Nichasii Remensis uineas suas quas habet in territorio de Sacheio nobis concessit et contulit quamdiu uixerimus , ita tamen quod dicte uinee cum acquisitis in eisdem edificandis et ad dictas uineas pertinentibus ad dictum conuentum post nostrum decessum reuertentur . In cuius rei testimonium , presentes litteras sigillo mei fecimus roborari . Datum anno Domini M ° CC ° XL ° UI ° , mense septembri .
| De quodam prato iuxta Resson . | B . N prepositus , L . ° decanus , H . cantor ceterique Remensis ecclesie fratres , omnibus ad quos littere peruenerint , in Domino salutem . Nouerit uniuersitas uestra quod constitutus in presentia nostra dilectus noster Herbertus presbyter de Sorbon 5 , cruce signatus de salute anime sue sollicitus , uolens etiam diem messionis extreme misericordie bonis operibus preuenire pratum suum quod habebat iuxta uillam que dicitur Ressum 6 dedit in elemosinam liberaliter et concessit ecclesie Sancti Nichasii ; ita tamen quod ipse , Deo uolente , Iherosolimam profecturus si a partibus Iherosolimitanis , Domino concedente , redierit pratum illud quamdiu uixerit possidebit post decessum autem eius Waltero presbytero de Tannium nepoti suo idem pratum in uita sua tenendum concessit ; post mortem uero utriusque pratum illud ad ecclesiam Sancti Nichasii libere redibit ; donec autem idem Herbertus a sua fuerit peregrinatione regressus eadem ecclesia interim eiusdem prati fructus percipiet . Nos autem in huius rei testimonium , presentes litteras scribi fecimus et sigilli nostri munimine roborari . Actum anno P CC ° II ° .
| APPROBATIO XX SOLIDORUM IN ASSISIA DE UALLE MONSTRUOSA | Ego Hugo , Registestis comes , notum facio uniuersis presentes litteras inspecturis quod cum Haudiuis uxor Iohannis , militis de Colaurezeio , pro remedio anime et predecessorum suorum , de consensu mariti sui et liberorum suorum Iohannis uidelicet et Elizabet , ecclesie Sancti Nichasii Remensis uiginti solidos remenses ad assisiam de Ualle Monstruosa , in festo sancti Remigii in capite octobris annuatim percipiendos ad usus infirmorum in elemosinam contulisset ; cum dicta res de feodo meo esset , ad petitionem memorate Hauidis et heredum predictorum dictam elemosinam approbaui et supradictam ecclesiam de supradictis XX solidis inuestiui . In cuius rei testimonium , presentes litteras sigilli mei munimine feci communiri . Actum anno Domini M ° CC ° XX ° , mense martio .
| DE PORTIONE DECIME DOMINI POITEUINI APUD MACHAU | Guillermus 8 , Dei gratia Remorum archiepiscopus , dilecto decano de Done 9 , salutem in Domino . Discretioni uestre significamus quod dominus Poiteuinus , miles et Renardus frater eius , portionem decime quam apud Machau possidebant , in presentia nostra constituti ecclesie Sancti Nichasii Remensis uendiderunt et quia durum esset uxorem dicti Poiteuini ante presentiam nostram cum liberis suis pro laudatione huius uenditionis adducere , mandamus uobis quatinus apud Guinicort personaliter accedatis et ab uxore predicti militis et liberis eius et ceteris heredibus si quos esse noueritis laudationem dicte uenditionis , fide corporali prestita uel iuramento quod neque ratione dotis neque ratione alia dictam decimam reclamabunt recipiatis et quid inde feceritis per litteras uestras patentes nobis infra UIII dies rescribatis .
| DE CAPELLA SANCTI NICHOLAI SECUS STRATAM | Notum fieri uolumus , tam presentibus quam futuris fidelibus , qualiter Adam , miles de Troam , in nostram ueniens presentiam , uenerabili fratri Ioranno abbati Sancti Nichasii nec et fratribus eiusdem ecclesie ob remedium anime sue suorumque parentium , gratanter concessit et iure quieto in perpetuum possidendum reliquit bannum quod in terra in qua capella Sancti Nicholai secus uillam que Strata dicitur sita est hereditatis iure possidebat nec non et bannum terrarum eidem capelle appendentium , molendini etiam unius et piscature eiusdem aque . Que omnia prefate ecclesie Sancti Nichasii libera donatione conferens , nostra assignatione corroborari postulauit assistente fidelium nostrorum testimonio de clericis Odone , item Odone , Elberto archidiaconibus ; item Odone archidiacono et decano ; Rogero thesaurario ; Garnero cantore ; de laicis uero Radulfo de Serrero , Rogero de Fasneriis fratre quoque eius Hugone . Rainaldus cancellarius subscripsit et consignauit .
| ITEM DE SEXTARIIS SILIGINIS SUPER MOLENDINUM UEL FURNUM DE SELES | Magister Bonus , officialis domni Hugonis Burgondionis Remensis archidiaconi , omnibus presentes litteras inspecturis in Domino salutem . Nouerint uniuersi quod domina Rosa relicta domini Gerelmi de Boclenay , coram clerico fideli curie ad hoc misso , recognouit quod idem dominus Gerelmus maritus suus , in testamento suo legauerat ecclesie Sancti Nichasii Remensis U sextarios siliginis annuatim super quoddam molendinum quod habebant apud Seiles , uel super furnum quem habebant sicut dicebat in eadem uilla si molendinum non sufficiebat ad solutionem percipiendos ita quod si molendinum uel furnus destruebantur ipsa ecclesia ad restructionem eorumdem nullo modo teneretur ; hoc autem legatum approbans domina Rosa coram eodem clerico innouauit , hoc etiam legatum laudauit Thomas filius dictorum domini G . Q et Rose . Actum anno Domini R CC ° XX ° quarto , mense iulio .
| ITEM DE DECIMA DE MAISNILLO | Magister Bonus , officialis domni H . S Burgundionis Remensis archidiaconi , omnibus presentes litteras inspecturis in Domino salutem . Nouerint uniuersi quod Margareta filia quondam domini Iohannis de Castro , in curia domini mei laudauit uenditionem quam Thomas de Tainqueue , frater eius et Ermangardis uxor eiusdem Thome , fecerunt ecclesie Sancti Nichasii Remensis de portione quam habebant in decima de Maisnilio , tam minuta quam grossa , sicut in litteris domini Remensis uidimus plenius contineri , fidem interponens corporalem quod in dicta portione decime per se uel per alium , nichil de cetero reclamabit . Actum anno Domini millesimo CC ° XX ° quinto , mense maio .
| DE IXa PARTE DECIME SANCTI STEPHANI . | Magister Bonus , officialis domni H . A Remensis archidiaconi , omnibus presentes litteras inspecturis , in Domino salutem . Nouerit uniuersitas uestra quod cum Robertus , presbyter de Bussolio , nonam partem decime Sancti Stephani , tam maioris quam minute , quam inuadiasse se dicebat a Tousarto matre sua et fratribus suis precio XXIIIIor librarum remensium ecclesie Sancti Nichasii Remensis , sicut in mea presentia constitutus recognouit , ratione inuadiationis ab ipso fratre possidendam concessisset et Gerardus dominus de Ecreio qui se feodi dominum asserebat dictam concessionem impediret tandem , dictus Gerardus concessioni iamdicte , mediantibus centum solidis proueniensibus , consensit et seruitium feodi quamdiu pignus durabit eidem ecclesie omnino quitauit , promittens eidem ecclesie se legittimam garandiam portaturum tanquam feodi dominum contra omnes qui iuri stare uoluerint ; consensit etiam in hoc dictus Gerardus quod supradicti centum solidi eidem pro seruitio dati super decima computentur si de iure secundum pactiones initas inter memoratum presbyterum et Thonsardum et matrem et fratres eius cum dictis XXIIIIor libris debeant computari . In cuius rei testimonium , presentes litteras sigillo curie domini mei communiri . Actum anno Domini M ° CC ° XIX ° , mense maio .
| DE DECIMA QUAM HABEBAT PONCINETUS APUD UILLER | de Motheia , officialis domni Hugonis de Sarquex Remensis archidiaconi , omnibus presentes litteras inspecturis salutem in Domino . Nouerint uniuersi quod Poncinetus de Radulphicurte coram me constitutus promisit se redditurum ecclesie Sancti Nichasii Remensis XIII libras parisienses usque ad festum beati Remigii in uindemiis nisi usque tunc dominus Egidius de Sueil , miles et uxor dicti P . et mater eius et liberi sui et illi qui debent laudauerint et approbauerint uenditionem quam fecit idem P . dicte ecclesie de quadam decima quam habebat sicut dicebat apud Uillerc et de dictis XIII libris eidem ecclesie reddendis nisi dicte pactiones tenerentur , constitutus fuit debitor Thomas Auribatator fide data ; promisit insuper dictus Poncinetus se redditurum eidem ecclesie LXa solidos parisienses pro dampnis inde habitis nisi sepedicte pactiones tenerentur . In cuius rei testimonium , presentes litteras sigillo curie domini mei feci roborari . Actum anno Domini M ° CC ° XXUIII ° , mense iunio .
| DE DECIMA DE UNREUILLA | Uniuersis ad quos presentes litteras peruenerint Rogerus decanus de Gunicurte salutem . Nouerit uniuersitas uestra quod Giletus , Gerardus et Guido , fratres , Martha uxor Gileti et Ida Gerardi uxor in presentia nostra constituti , recognouerunt se uendidisse domno Roberto , presbytero de Bussiolo , sub precio XXU librarum remensium quicquid iuris habebant in decima de Unreuilla , tam in maiori quam minuta qui predictus Robertus iure consanguinitatis heres erat eiusdem decime quam decimam idem Robertus , pro remedio anime sue , ecclesie Sancti Nichasii Remensis contulit in perpetuum possidendam ; preterea sciendum est quod prenominati uiri et femine fidei religione se obligauerunt quod si quis ecclesiam prefatam uexare attemptauerit legittimam garandiam portabunt aduersus omnes qui iuri stare uoluerint . Actum anno Domini M ° CC ° XX ° IIII ° , mense iunio .
| DE DECIMA RENARDI DE GUINICURTE APUD MACHAU | Radulphus de Sancto Quintmo ' , officialis domni H . DE Remensis archidiaconi , omnibus presentes litteras inspecturis , salutem in Domino . Nouerit uniuersitas uestra quod dominus Renardus de Guinicorte , miles , in curia domini mei in mea presentia constitutus pro se plegios constituit erga ecclesiam Sancti Nichasii Remensis , Geruasium de Condeto , militem , Iacobum de Proelleio presentes in curia et in hoc consentientes et hec usque ad summam XX et UII librarum pro ferenda garandia eidem ecclesia super uenditionem cuiusdam decime apud Machaudium site quam dictus dominus Renardus fecisse dicitur ipsi ecclesie et promisit idem Renardus sub interpositione fidei alios super hoc eodem plegios se daturos usque ad Pascha proximo uenturum . Actum anno Domini M ° CC ° XXU ° , mense martio .
| DE APPROBATIONE DECIME DE UILARI QUAM GERAUDUS ET PONCARDUS PATER SUUS CONTULERUNT ECCLESIE NOSTRE | Ego Egidius de Solio notum facio omnibus ad quos littere iste peruenerint quod Geraudus , clericus et Poncardus pater suus , decimam de Uilari quam a me pacifice possidebant , assensu meo et uxoris mee et assensu familie dicti P . ecclesie Beati Nichasii Remensis per manum domini A . F Remensis archiepiscopi titulo elemosine donauerunt ; prefatus P . et filii sui G hominium quod michi pro dicta decima debebant super pratum unum et minutam decimam huius decime de Uilari retinuerunt . Quod ut ratum et inconsussum permaneat sub testimonio sigilli mei hanc paginam corroboraui . Actum anno ab Incarnatione Domini , M ° CC ° XUII ° .
| APPROBATIO DECIME DE CINGLI ET DE NUE UILETE | Omnibus presentes litteras inspecturis , officialis curie Cathalaunensis salutem in Domino . Nouerit uniuersitas uestra quod Gilo , dictus Mauchemins , armiger de Uetoncort coram nobis ad hoc in iure constitutus laudauit et approbauit uenditionem quam Huardus de Doneuont et Hourionnus frater eius armigeri , sororii predicti Gilonis fecerunt ecclesie Sancti Nichasii Remensis de tota parte quam habebant et percipiebant tam in decima de Cinglei quam in decima de Nue Uilete 3 quam totalem partem dictarum decimarum dicti fratres dicte ecclesie uendiderunt in perpetuum , ut dicitur et promisit dictus Gilo fide corporaliter prestita quod de cetero in dicta parte dictarum decimarum dicte ecclesie a predictis fratribus sicut predictum uendita aliquid non reclamabit nec faciet reclamari et quod contra uenditionem predictam non ueniet in futurum et quantum ad hoc supposuit se iuridictioni curie Cathalaunensis ubicumque manserit . In cuius rei testimonium et munimen presentes litteras ad petitionem dicti Gilonis sigillo curie Cathalaunensis fecimus roborari . Datum sabbatho post Trinitatem , anno Domini M ° CC ° XL ° UIII ° .
| DE UENDITIONE UIII DENARIORUM THEOBALDO HASAR | Gometius , Remensis archidiaconus omnibus presentes litteras inspecturis in Domino salutem . Nouerint uniuersi quod Theobaldus Hasars de Sarmiers , in curia nostra constitutus recognouit se uendidisse ecclesie Sancti Nichasii Remensis UIII ° denarios annui redditus in quibus dicta ecclesie tenebatur eidem Th . pro quadam uinea sita ad Crucem quam emerat dicta ecclesia a Haimardo de Mainillis , precio UIII solidorum parisiensium de quibus idem TH . recognouit creantum suum recepisse a dicta ecclesia in pecunia numerata , fide interposita firmiter promittens quod in dictis UIII ° denariis uenditis , per se uel per alium nichil de cetero reclamabit , sed aduersus omnes iuri parere uolentes legitimam exinde dicte ecclesie portabit garandiam et de garandia ferenda dedit in contrauadium ecclesie predicte domum suam et ortum suum que habet , ut dicit , apud Sarmiers in terra domum suam et ortum suum H domum Thiebaudi ex una parte et domum Iohannis filii Renaudi ex altera renuncians expresse omni exceptioni non numerate pecunie et auxilio iuris tam canonici quam ciuilis que sibi competunt seu competere possunt et obesse dicte ecclesie ad elidendam uenditionem supradictam ; hanc autem uenditionem laudauerunt et approbauerunt fide data de non contraueniendo Dudetus , Forquetus , Iohannes et Mathildis , liberi dicti Theobaldi . In cuius rei testimonium , presentes litteras sigillo curie nostre fecimus communiri . Datum anno Domini M ° CC ° XLU ° , mense iulio .
| DE QUITATIONE UINEE DOMINI AMANDI | Magister Lucas de Giffo , officialis domni Gometii Remensis archidiaconi , omnibus presentes litteras uisuris , salutem . Nouerint uniuersi quod Thomas clericus , Iohannes , Adam et Stephanus fratres liberi quondam domni Roberti de Hospitio Dei , domina Maria de Buronuile , Margareta soror eius , Rogerus maritus dicte Margarete , Stephanus , Ysabella uxor eius et Margua uxor predicti Ade , in curia domini mei constituti quitauerunt ecclesie Sancti Nichasii Remensis quicquid iuris habebant uel habere poterant in quadam uinea que fuit domni Amandi quondam decani de Hanapiis que sita est , ut dicitur , in territorio de Floreio iuxta Sarmiers et de qua uinea questio mota fuit ut dicitur inter magistrum Egidium de Rumigniaco et dictam ecclesiam Sancti Nichasii et promiserunt , fide data quod in dicta uinea , ratione dotis nec alia aliqua ratione nichil de cetero reclamabunt , nec facient reclamari sed de eadem uinea dictam ecclesiam de cetero gaudere pacifice promittent . In cuius rei testimonium , presentes litteras sigillo curie domini mei ad petitionem partium feci communiri . Datum anno Domini M ° CC ° XL ° UIII ° , mense maio .
| DE ALTARE SANCTI HYLARII DE BUXEIO | Ego Ebalus , diuina miseratione humilis Cathalaunensis ecclesie minister , uenerabili fratri Ioranno abbati Sancti Nichasii , in suburbio Remensi , et successoribus eius in perpetuum . Quia pastoralis officii dignitate diuina gratia largiente licet indigni fungimur et si propter nostre paruitatis inprudentiam spiritalibus spiritalia comparare non possumus uel in temporali sustentatione omnibus Christi aliquantulum prodesse curabimus . Unde tue fraternitatis obtentu commisso tibi monasterio Beati Nichasii , altare Sancti Hylarii de Buxeio , saluo iure episcopali , libere et absolute in perpetuum concessimus . Ac ne quis ulterius nostrum hoc temerare presumat beneficium episcopalis gladii animaduersione feriendos inhibemus . Actum Cathaulaunis in presentia domni Ebali , anno incarnati Uerbi M ° C ° XX ° III ° , indictione Ia ; episcopatus autem ipsius domni Ebali anno 111 ° . Signum Stephani archidiaconi ; S . Odonis archidiaconi et decani ; S . Odonis archidiaconi ; S . Garneri cantoris ; S . Anscheri succentoris ; S . Raineri magistri ; S . Milonis , S . Iohannis presbyterorum ; S . Guidonis ; S . Rodulfi ; S . Garneri diaconorum ; S . Ioffridi , S . Stephani , S . Rodulfi subdiaconorum . Rainaldus cancellarius scripsit et subscripsit .
| DE PORTIONE DECIME DOMINI POITEUINI APUD MACHAU | Guillermus , Dei gratia Remensis archiepiscopus omnibus presentes litteras inspecturis , in Domino salutem . Nouerit uniuersitas uestra quod dominus Poiteuinus , miles de Guignicorte et dominus Renardus miles , frater eius in nostra presentia constituti recognouerunt se uendidisse ecclesie Sancti Nichasii Remensis portionem decime , tam minute quam grosse quam habebant apud Machau , precio sexaginta librarum parisiensis monete , fide interposita firmiter promittentes quod in dicta portione decime , tam minute quam grosse , nichil de cetero per se uel per alios reclamabunt et quod aduersus omnes iuri parere uolentes legittimam exinde portabunt garandiam ecclesie memorate ; hanc autem uenditionem Radulphus , miles filius dicti Poiteuini et Petrus nepos eius coram nobis plenius laudauerunt fide data de non reclamando ; Gertrudis etiam uxor predicti Poiteuini , militis , Hugo clericus et Symon armiger filii eius et Aelidis et Gertrudis et Armelota filie eius , in presentia decani de Donc tunc decani loci illius cui uices nostras commiseramus in hac parte sicut per litteras ipsius decani intelleximus , uenditionem istam plenius laudauerunt fide data corporali quod per se uel per alios ratione dotis uel alia ratione in dicta portione decime , tam minute quam grosse , nichil de cetero reclamabunt sed aduersus omnes iuri parere uolentes super hoc legitimam portabunt garandiam ecclesie memorate ; dominus uero Geruasius de Condeto , dominus feodi illius , sicut dicebat , in nostra presentia quitauit expresse quicquid iuris habebat uel habere poterat in eadem ; iamdicti insuper milites Poiteuinus et Renardus se de iamdicta portione decime tanquam de re uendita in manus nostras deuestierunt et nos ad petitionem eorum de ea inuestiuimus ecclesiam sepedictam , fructus ipsius portionis decime eidem ecclesie liberaliter concedentes . Datum per manum Hugonis , cancellarii nostri , anno Domini M ° CC ° XX ° UI ° , mense maio .
| DE SOLUTIONE PREDICTE DECIME | Radulfus de Sancto Quintino , officialis domni Henrici Remensis archidiaconi , omnibus presentes litteras inspecturis in Domino salutem . Nouerint uniuersi quod dominus Poiteuinus de Guignicurte , miles , in curia domini mei coram me recognouit sibi esse plenius satisfactum ab ecclesia Sancti Nichasii Remensis de sexaginta libris remensibus quas eadem ecclesie debebat eidem pro quadam portione decime quam ipse et dominus Renardus , miles , frater eius eidem ecclesie uendiderant in decima de Machaudio , promittens idem Poiteuinus fide interposita quod dictam portionem decime numquam de cetero reclamabunt I sed contra omnes iuri parere uolentes eidem ecclesie legitimam exinde portabit garandiam et quod eidem ecclesie dabit plegios apud Guignicurtem cum super hoc fuerit requisitus . Actum anno Domini M ° CC ° XX ° UI ° , mense maio .
| DE QUADAM DECIMA APUD SANCTUM STEPHANUM | G . I Dei gratia Remensis archiepiscopus , omnibus ad quos littere iste peruenerint in Domino salutem . Nouerit uniuersitas uestra quod cum Robertus , presbyter de Bussolio emisset quandam decimam apud Sanctum Stephanum super Sopiam sicut in autentico pie memorie domni Albrici predecessoris nostri uidimus contineri , idem presbyter postmodo in presentia nostra constitutus dictam decimam in manu nostra resignauit et ut eam ecclesie Sancti Nichasii conferremus humiliter supplicauit ; nos uero petitioni eius benignum prebentes assensum memoratam decimam iamdicte ecclesie contulimus et perpetuo possidendam concessimus . In cuius rei testimonium , litteras istas sigillo nostro roborari . Actum anno Domini M ° CC ° XX ° primo , mense septembri .
| DE PORTIONE DECIME APUD MAISNILIUM | G . K Deo gratia Remensis archiepiscopus . . apostolice sedis legatus , omnibus presentes litteras inspecturis , in Domino salutem . Nouerit uniuersitas uestra quod Thomas de Tainque et Ermengardis uxor eius , in nostra presentia constituti recognouerunt se uendidisse ecclesie Sancti Nichasii Remensis portionem decime , tam minute quam grosse quam habebant apud Maisnilum , precio XXti et unius librarum parisis monete de quibus recognouerunt se esse plenius satisfactum , fide interposita firmiter promittentes quod in dicta portione decime , tam minute quam grosse , nichil de cetero reclamabunt et quod aduersus omnes iuri parere uolentes legittimam exinde portabunt garandiam ecclesie memorate ; hanc autem uenditionem Radulphus de Sarceio , miles , Prioletus et Rogerus fratres dicti Thome , coram nobis plenius laudauerunt , fide data de non reclamando et idem Radulphus tanquam dominus feodi , quitauit expresse quicquid iuris habebat uel habere poterat in eadem , prefati uero Thomas et Ermengardis se de iamdicta portione decime tanquam de re uendita in manus nostras deuestierunt et nos ad petitionem eorum de ea inuestiuimus ecclesiam sepedictam , fructus ipsius portionis decime eidem ecclesie liberaliter concedentes . Datum per manum Hugonis , cancellarii nostri anno Domini M ° CC ° XXU ° , mense aprili .
| DE DECIMA DE SUMMA PINU | Henricus , Dei gratia Remensis archiepiscopus , uniuersis presentes litteras inspecturis in Domino salutem . Noueritis quod Gerbaudus de Dontrien in nostra presentia constitutus recognouit se in elemosinam perpetuam et in recompensationem dampnorum omnium que ipse ecclesie Sancti Nichasii intulerat contulisse eidem ecclesie quicquid ipse Gerbaudus habebat in decima de Summapinu , tam grossa quam minuta , fide interposita corporali quod contra dictam elemosine collationem de cetero non ueniet , sed eam inuiolabiliter obseruabit ; ad maiorem nichilominus securitatem se in manu nostra de eadem decima sollempniter inuestiens L et Milonem monachum ipsius ecclesie nominate monasterii sui de eadem per nos faciens solempniter inuestiri ; hanc autem collationem Renaudus de Summapinu , miles et Margaretus de Summapinu de quibus dicta decima teneri dicebatur in feodum , laudauerunt et approbauerunt coram nobis et feodi dominium memorate ecclesie quitauerunt . Quod ut ratum et firmum permaneat in futurum , presentes litteras exinde confectas sigilli nostri patrocinio duximus roborandas . Datum per manum magistri Guillermi , cancellarii nostri , anno Incarnationis dominice M ° CC ° XXX ° , feria IUa post Epiphaniam .
| DE DECIMA DE SUMMAPINU | Michael de Belual , officialis magistri Yuonis Remensis ecclesie archidiaconi , omnibus presentes litteras inspecturis in Domino salutem . Nouerint uniuersi quod Mainsendis uxor Gerbaudi de Dontriano , Margareta soror dicti Gerbaudi et Robinus Boutons de Attigniaco maritus dicte Margarete in curia domini mei , in mea presentia , constituti laudauerunt donationem quam idem Gerbaudus fecerat ecclesie Sancti Nichasii Remensis , de decima de Summa Pinu secundum quod in litteris curie domini Remensis continetur , promittentes dicti Mainsedis , Margareta et Robinus fide interposita coram me quod in dicta decima per se uel per alios ratione dotis uel propinquitatis siue aliqua alia ratione nichil de cetero reclamabunt . Actum anno Domini M ° CC ° XXX ° I ° , mense octobri .
| DE SOLIDIS IN REDDITU DE MANDIGNI | Ego Ermengardis , domina de Champignueles ' * notum facio presentibus et futuris quod ego , pro remedio anime mee et antecessorum meorum , do et concedo ecclesie Sancti Nichasii Remensis in puram et perpetuam elemosinam X solidos parisienses quolibet anno in redditibus meis de Mandigni 5 in octauo Natiuitatis Domini percipiendos ; ita quod dicti X solidi erunt quamdiu uixero ad luminare ecclesie Sancti Nichasii et post decessum meum , predicti denarii ad pitancias conuentus predicte ecclesie Sancti Nichasii conuertentur et ut premissa robur obtineant firmitatis presentes litteras sigilli mei munimine eidem ecclesie tradidi roboratas . Datum anno Domini M ° CC ° L ° primo , in die beati Luce euangeliste .
| ITEM DE PREDICTIS SOLIDIS | Uniuersis presentes litteras uisuris , Ottobonus domini pape nepos et capellanus Remensis archidiaconus in Domino salutem . Nouerint uniuersi quod coram clerico curie nostre ad hoc deputato constituta propter hoc domina Ermengardis de Champignueles dedit et concessit et recognouit se dedisse et concessisse in puram et perpetuam elemosinam , pro remedio anime sue et parentum suorum , ecclesie Beati Nichasii Remensis X solidos parisienses annui redditus singulis annis in perpetuum percipiendos et habendos in octauo Natiuitatis Domini , in redditibus quos habet dicta domina Ermengardis , ut dicit , apud Mandigniacum ; ita tamen quod quamdiu uixerit dicta domina Ermengardis , dicti X solidi ad luminare dicte ecclesie totaliter conuertentur , post decessum uero predicte domine Ermengardis ad pitantias conuentus predicte ecclesie integraliter conuertentur ; promittens , fide data predicta domina quod contra predictam donationem et concessionem , per se uel per alios non ueniet in futurum nec in dictis X solidis aliqua quacumque ratione seu causa aliquid de cetero reclamabit uel faciet reclamari , sed predictas donationem et concessionem firmiter et inuiolabiliter obseruabit . In cuius rei testimonium , presentes litteras sigillo curie nostre fecimus sigillari . Actum anno Domini millesimo CC ° L ° primo , in festo beati Luce .
| DE OBLIGATIONE DECIME DE SOUAIN | Henricus , Dei gratia Remensis archiepiscopus , omnibus presentes litteras inspecturis salutem in Domino . Nouerint uniuersi quod Renaldus de Souain , miles et Mathildis uxor eius , in presentia nostra constituti titulo pignoris obligauerunt conuentui Sancti Nichasii Remensis quicquid iuris habebant in decima de Souain pro centum libris parisiensibus ad uoluntatem dictorum R . A et M . B redimendam quam decimam in alodio dicebant se tenere et dicto conuentui tanquam alodium obligabunt , promittentes fide interposita quod de cetero contra dictam obligationem non uenient et quod aduersus omnes iuri parere uolentes legittimam garandiam portabunt ; promisit insuper fide interposita dicta M . B quod contra hanc inpignorationem non ueniet nec ratione dotis , nec aliqua alia ratione et quod hoc faciebat spontanea et non coacta ; hanc autem obligationem Eremburgis mater dicti R A et Perrotinus frater eius R . coram nobis fide interposita laudauerunt et de portanda garandia secundum quod supradictum est , fide similiter interposita , ad requisitionem dicti R . se plegios constituerunt . In cuius rei testimonium et confirmationem , presentes litteras sigilli nostri munimine fecimus roborari . Actum anno Domini M ° CC ° XXX ° primo , mense decembri .
| ITEM DE DECIMA DE SOUAIN | Ego Iohannes de Registeste , dominus de Castellario , omnibus presentes litteras inspecturis salutem in Domino . Nouerit uniuersitas uestra quod ego laudo et approbo uenditionem quam Renaldus et Petrus fratres , milites de Soayn , fecerunt conuentui Sancti Nichasii Remensis totius iuris quod dicti fratres habebant uel habere poterant in decima de Soayn quam dicebam esse de feodo meo , quitans eidem conuentui quicquid iuris habeo in dicta decima ratione feodi uel aliqua alia ratione , mediantibus uiginti et quinque libris parisiensibus michi ab eodem conuentu numeratis et traditis , promittens etiam bona fide quod legittimam portabo garandiam eidem conuentui super prefata decima tanquam de feodo meo proprio contra omnes iuri parere uolentes et quod in dicta decima per me uel per alium nichil de cetero aliqua ratione reclamabo . In cuius rei testimonium , presentes litteras sigillo meo proprio feci roborari . Datum anno Domini M ° CC ° XL ° primo , mense nouembri .
| DE ALTARIS DE CAPPA ET DE SANCTO BASOLO | Notum sit , tam presentibus quam futuris , quatenus ego Helbertus , Dei gratia Cathalaunensis ecclesie episcopus , eadem inspirante gratia mecum tractare cepi de his qui in Sancta Ecclesia Deo seruiunt ut et necessaria habeant et que necessaria sunt in quiete possideant et ut in temporalibus expediti , uigilantius spiritualibus curam exhibeant , hoc diuino instinctu premonitus , mense fratrum Sancti Nichasii Remensis ecclesie unum altare dedi in uilla que dicitur Cappa et alterum altare in uilla que dicitur Sancti Basoli et hec duo altaria sigilli nostri impressione munire curaui . Pontificali igitur auctoritate prohibemus , ne quis hec duo altaria a predicta ecclesia Beati Nichasii alienare presumat . Quod si quis fecerit anathemati subiaceat . Huius doni testes sunt : Stephanus archidiaconus ; Odo archidiaconus et decanus , Odo de Roseto archidiaconus et Wido archidiaconus . Signum Raineri magistri ; S . Garneri precentoris ; S . Anscheri succentoris . Actum Cathaulaunis , anno M ° C ° XX ° UIII ° , indictione Ua ; regnante Hludouico Francorum rege , anno regni eius XUIIII ° ; Rainaldus cancellarius scripsit et subscripsit .
| DE DECIMA DE CINGLI ET NOUE UILLETE | Iuhellus ' Diuina Miseratione Remensis archiepiscopus , dilectis in Christo filiis , Th . C preposito , I . D decano et I . cantori ceterisque Remensis ecclesie fratribus salutem in Domino . Cum Ouricus et Huardus de Donneuet E fratres armigeri , partem decime quam habebant apud Cingli et Nouam Uilletam ecclesie Sancti Nichasii Remensis uendiderint et iam de eadem in manu nostra se deuestierint uobis mandamus quatenus dictam decimam pro precio quo uendita est dicte ecclesie si placet accipiatis alioquin nos bene uolumus quod dicta ecclesia Sancti Nichasii eandem decimam mediante uenditione predicta ualeat obtinere . Datum anno Domini M ° CC ° XL ° UIII ° , sabbatho post Trinitatem .
| PRIUILEGIUM GENERALE DOMINI PAPE | Honorius episcopus , seruus seruorum Dei , dilectis filiis abbati et conuentui Sancti Nichasii Remensis , salutem et apostolicam benedictionem . Iustis petentium desideriis dignum est nos facilem prebere consensum et uota que a rationis tramite non discordant effectu prosequente complere , ea propter dilecti in Domino filii uestris iustis precibus inclinati , personas uestras et locum in quo diuino estis obsequio mancipati cum omnibus bonis que in presentiarum rationabiliter possidet aut in futurum iustis modis prestante Domino poterit adipisci , sub beati Petri et nostra protectione suscipimus , specialiter autem redditus dictos anniuersaria infirmarie usibus deputatos sicut eos monasterium uestrum iuste canonice possidet et quiete uobis et per uos eidem monasterio auctoritate apostolica confirmamus et presentis scripti patrocinio communimus ; nulli ergo omnino hominum liceat hanc paginam nostre protectionis et confirmationis infringere uel ei ausu temerario contraire ; si quis autem hoc attemptare presumpserit indignationem Omnipotentis Dei et beatorum Petri et Pauli apostolorum eius se nouerit incursurum . Datum Laterani XIII kalendas ianuarii , pontificatus nostri anno UIII ° .
| DE HAM IN BREBANTIA | Uenerabilibus uiris et dominis G . F Dei gratia Sancti Remigii abbati , F . Sancte Marie cantori , G . Pedilupo eiusdem ecclesie canonico Remensis , E . Dei gratia in Helencinis a abbas , E . Louanis concilii decanus , G . et R . Thenenses b ecclesie parrochiales presbyteri , salutem et omnem bonum . Uestra nouerit discretio quod memoriale Euerandi , felicis memorie , in hunc modum oculata fide uidimus et legimus : In nomine Sancte et Indiuidue Trinitatis , amen . Ego R . ° , Dei gratia Beati Nichasii in Remis abbas , notum facio tam posteris quam presentibus quod Euerardus de Thenis allodia in Remesdorp et Hespined sita , que capituli nostri conuenientia et auctoritate hereditario iure diu possederat uxoris sue assensu in animarum suarum remedium et filii eorum Iohannis quem in fratrem suscepimus intuitu ecclesie nostre ex integro resignauerunt ; nos uero beneficium et sinceram eorum intentionem beneficio recompensantes totius capituli consensu pretaxate terre fructus quoad uixerint libere possidendos eis concessimus , ita presertim ut ecclesie nostre in Ham ad quam prefate terre spectat iusticia , singulis annis XXUIII denarios in censum et eiusdem terre noticiam persoluant ; altero uero eorum de medio substrato alter idem iuris irrefragabiliter obtineat post utriusque autem obitum predicta bona sine ulla mutillatione ecclesie nostre proueniant ; si uero uterque uel alter eorum religionis habitum uoluerit assumere eum H sopita contradictione recipiemus ; ita tamen quod dicte terre fructus in nostros usus absolute proueniant . Ne uero hec sollempniter celebrata uetustatis inuidia defloreant , sigilli nostri impressione ea muniuimus . Acta sunt anno Incarnationis Domini M ° C ° LXXX ° UIII ° , indictione UIa . Proinde uero prefato E . ' de medio facto R . I que fuit uxor ipsius sepius pulsata super eo quod ecclesie uidebatur inferre iniuriam tandem coram nobis comparauit et omnem causam et cuerimoniam deposuit et ecclesie Beati Nichasii secundum prescriptam formam ius suum recognouit et filium suum quem procuratorem huius rei constituerat destituit . Ut uero omnis controuersia in perpetuum sopiatur que prelibata sunt sigillorum nostrorum inpressionibus communiuimus . Acta sunt anno Domini millesimo CC ° IX ° , indictione XIIa .
| ITEM DE EODEM | Ne gestarum rerum memoria processu temporis euanescat scripto solet precaueri . Sciant igitur , tam presentes quam posteri quod Euerardus de Tenis e et Ricola uxor eius , bona que in Remesdorp empta legittime possederant ecclesie Sancti Nichasii in Remis cum filio suo ibidem redito contulerunt , ita tamen ut quamdiu uiuerent fructus dictorum bonorum sibi reciperent ; eis autem defunctis , bona prenominata prefatam ecclesiam contingerent libere et absolute . In cognitionem quoque et memoriam huius facti Euerardo defuncto , Ricola dimidium modium siliginis tenensis mensure singulis annis sepedicte ecclesie in festo Omnium Sanctorum promisit se persolutaram ministro ecclesie de Ham hoc apud Tenis recolligente . Sciendum est bona prefata empta fuisse cum ecclesia . Huic facto interfuerunt : Godefridus , Iohannes plebani Tenensis ecclesie ; Lodouicus decanus ; Erefridus , Wigerus , Albertus , Willelmus sacerdotes ; eiusdemque oppidi scabini scilicet Henricus de Nodenuort , Colinus , Hugo , Godefridus , Arnulfus , Lambertus hoc quoque suorum confirmatione testantur sigillorum .
| ITEM DE MOLENDINO DE HAM | H . K Dei gratia dux Lothoringie , omnibus hoc scriptum uidentibus , salutem . Sciatis quod talis conuentio facta est inter nos et fratrem Albericum prepositum de Ham quod medietas molendini de Ham mea est et alia medietas monachorum loci eidem erit ; molendinarium L r et seruientes molendini communi consensu instituemus M et tam monachis quam nobis facient fidelitatem , prouentus omnes pariter et equaliter diuidemus et partiemur ; ad hec promisimus quod homines de Ham et de Hasenberg et de Melin omnes molere tenentur ad istud molendinum et si opus est ad hoc eos cogere debemus ; item condictum est quod uiuarium prope molendinum construemus et retinebimus et monachi ad usus domus sue poterint ibi piscari pro sua uoluntate ; et ut ratum et firmum teneatur in posterum tam monachis quam nobis hanc cartam conscribi fecimus et in testimonium sigillari . Actum anno dominice Incarnationis M ° CC ° XI ° .
| ITEM DE HAM | In nomine Sancte et Indiuidue Trinitatis , amen . Ego Henricus , dux Lothoringie , notum facio omnibus presentem paginam inspecturis me et ecclesiam Beati Nichasii Remensis super quadam causa que inter nos uertebatur siue amicabiliter conuenisse : quod ego annuatim in perpetuum assignaui eidem ecclesie undecim modios bladi ad mensuram louanis , uidelicet sex modios siliginis et quinque modios auene percipiendos in decima mea in uilla que dicitur Greyz g ; hoc autem factum est pro quodam molendino , uinea , prato que memorata ecclesia a nobis repetebat ; adiectum quoque est quod familiam eiusdem ecclesie in consueta libertate conseruabimus ; ne autem processu temporis res infirmari possit eandem conuentionem sigilli mei munimine roborauimus ; ego etiam Henricus , maior filius ducis Lothoringie huic facto patris mei prebui assensum et ne cuiquam possit uenire in dubium sigilli mei appensione confirmaui . Testes etiam qui prefate ecclesie interfuerunt pactioni subscripsimus . . abbatem de Uillario ; Oliuerum de Nederyscha ; Henricum militem de Bossut ; Regotum militem ; Ghisel de Royel et scabinos de Ham , Reybaldum , Petrum , Theodericum , Godefridum , Stephanum . Actum anno Domini millesimo CC ° XX ° , mense iulio .